CELEX: 62021CN0125
Language: fi
Date: 2021-02-26 00:00:00
Title: Asia C-125/21: Kanne 26.2.2021 – Euroopan komissio v. Irlanti

26.4.2021   
            
            
               FI
            
            
               Euroopan unionin virallinen lehti
            
            
               C 148/11
            
         
      Kanne 26.2.2021 – Euroopan komissio v. Irlanti
      (Asia C-125/21)
      (2021/C 148/14)
      Oikeudenkäyntikieli: englanti
      
         Asianosaiset
      
      
         Kantaja: Euroopan komissio (asiamiehet: J. Tomkin ja S. Grünheid)
      
         Vastaaja: Irlanti
      
         Vaatimukset
      
      Kantaja vaatii, että unionin tuomioistuin
      
                  —
               
               
                  toteaa, että Irlanti ei ole noudattanut vastavuoroisen tunnustamisen periaatteen soveltamisesta rikosasioissa annettuihin tuomioihin, joissa määrätään vapausrangaistus tai vapauden menetyksen käsittävä toimenpide, niiden täytäntöön panemiseksi Euroopan unionissa 27.11.2008 tehdyn neuvoston puitepäätöksen 2008/909/YOS (1) 29 artiklan 1 ja 2 kohdan mukaisia velvoitteitaan, koska se ei ole antanut kyseisen puitepäätöksen noudattamisen edellyttämiä lakeja, asetuksia ja hallinnollisia määräyksiä, tai joka tapauksessa, koska se ei ole ilmoittanut niistä komissiolle.
               
            
                  —
               
               
                  velvoittaa Irlannin korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Puitepäätöksen 2008/909/YOS 29 artiklan 1 ja 2 kohdan mukaisesti jäsenvaltioiden oli toteutettava tämän puitepäätöksen säännösten noudattamiseksi tarvittavat toimenpiteet 5.12.2011 mennessä ja ilmoitettava näistä toimenpiteistä komissiolle.
      Komissio katsoo, että Irlanti on rikkonut puitepäätöksen 2008/909/YOS 29 artiklan 1 ja 2 kohdan mukaisia velvoitteitaan, koska se ei ole antanut kyseisen puitepäätöksen noudattamisen edellyttämiä lakeja, asetuksia ja hallinnollisia määräyksiä, tai joka tapauksessa, koska se ei ole ilmoittanut niistä komissiolle.
      
         (1)  EUVL 2008, L 327, s. 27.